Poštovani roditelji,

Naša osnovna škola i ove godine uključena je u projekt promocije i provođenja Cambridge ESOL ispita u školstvu Republike Hrvatske. Protekle godine veliki broj učenika izišao je na probne ispite te su postigli izvrsne rezultate, što su potvrdili učenici koji su se odlučili izaći i na službene ispite. Posebno smo ponosni na činjenicu da su svi naši učenici uspješno položili službene ispite što potvrđuje kvalitetan rad nastavnika engleskog jezika u našoj školi.

**Ispiti Cambridge ESOL prestižni su svjetski certifikati poznavanja engleskog jezika** **(certifikat Europske unije za poznavanje engleskog jezika)** te kao takvi, mogu poslužiti mladima da potvrde znanje engleskog jezika uz pomoć ovih standardiziranih ispita te se pripremiti na slične druge ispite koji ih čekaju u budućnosti (kao npr. državne mature, itd).

**Certifikati vrijede cijeli život i služe kao dokaz poznavanja jezika u cijelom svijetu, te su priznati i kao dokaz pri zapošljavanju u EU ili nastavku studiranja, zapošljavanju kao nastavnički kadar iz engleskog jezika a da niste profesor engleskog jezika ( osim u Engleskoj), dok kod nas možete dobiti dodatne bodove za upis na pojedine fakultete ili možete postati sudski tumač a da niste prof. engleskog jezika.**

Projekt provođenja ispita je odobren od strane Ministarstva obrazovanja RH s ciljem da se djeci približe standardizirani ispiti.

Naša škola se među prvim školama u RH uključila u ovaj projekt, kojim se **učenicima omogućava besplatno probno testiranje u uvjetima službenih ispita.**

Termini probnog testiranja po uzrastima bit će oglašeni u školi.i to za 4, 5,6 i 8 razrede.. Po završetku probnih ispita bit ćete upoznati sa rezultatima probnih ispita i općenito o Cambridge ispitima, kao i mogućnošću sudjelovanja na slijedećem **testiranju kojim se dobiva službeni certifikat.** Polaganje za službene certifikate **financiraju roditelji** ako se učenici odluče izaći na ispit.

*Molimo Vas ovom prilikom, kako bi ovaj hvale vrijedan projekt proveli i ove godine u našoj školi,* ***svojim potpisom na ovaj dokument, date suglasnost*** *za probno testiranje Vašeg djeteta, a našeg učenika. Testiranje će biti izvršeno u školskom informatičkom kabinetu za učenike viših razreda , a za učenike nižih razreda testiranje će biti provedeno u papirnatoj formi u* ***UTORAK, u 13.15 sati***

*Testiranje će se organizirati u suradnji sa* ***ovlaštenim Cambridge centrom Pitagora*** *.*

S poštovanjem, Ravnatelj: Davor Bučević, prof.;mr.oec.



 **IZJAVA RODITELJA**

Kojom, ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ roditelj učenika/ce \_\_\_\_\_\_\_\_\_\_\_\_\_\_\_\_\_\_\_\_\_\_\_

razred: \_\_\_\_\_\_ pristajem na **besplatno testiranje** poznavanje engleskog jezika prema C**ambridge**

**ESOL certifikatu** koje će se provesti u našoj školi.

Potpis roditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_\_ godine